CELEX: 31982D0921
Language: el
Date: 1982-12-17 00:00:00
Title: 82/921/EOK: Απόφαση τής Επιτροπής τής 17ης Δεκεμβρίου 1982 περί εγκρίσεως ειδικού προγράμματος εκσυγχρονισμού αγορών ζώων στή Γαλλία, σύμφωνα μέ τον κανονισμό (EOK) αριθ. 355/77 τού Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31982D0921

82/921/EOK: Απόφαση τής Επιτροπής τής 17ης Δεκεμβρίου 1982 περί εγκρίσεως ειδικού προγράμματος εκσυγχρονισμού αγορών ζώων στή Γαλλία, σύμφωνα μέ τον κανονισμό (EOK) αριθ. 355/77 τού Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 381 της 31/12/1982 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1982  περί εγκρίσεως ειδικού προγράμματος εκσυγχρονισμού αγορών ζώων στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (82/921/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι, στις 29 Απριλίου 1982, η γαλλική κυβέρνηση ανακοίνωσε το ειδικό πρόγραμμα εκσυγχρονισμού της αγοράς ζώων και παρέσχε συμπληρωματικά στοιχεία στις 19 και 29 Ιουλίου 1982·  ότι το εν λόγω ειδικό πρόγραμμα προβλέπει να επεκταθεί το πρόγραμμα που εγκρίθηκε με την απόφαση της Επιτροπής της 20ής Μαρτίου 1980 και αφορά τη μεταποίηση των κρεάτων και την αλλαντοποιία, στον εκσυγχρονισμό, την προσαρμογή ή τη μετατόπιση των μεγάλων αγορών ζώων για βοοειδή και προβατοειδή, προκειμένου να καταστούν αποτελεσματικές· ότι, λοιπόν, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος δεν θίγει τις αποφάσεις που πρόκειται να ληφθούν δυνάμει του άρθρου 14 του κανονισμού (ΕΟΚ) αριθ. 355/77 σχετικά με την κοινοτική χρηματοδότηση σχεδίων, κυρίως ενόψει της συγκεντρώσεως των κοινοτικών μέσων στις περιοχές της Νότιας Γαλλίας στις οποίες δίδεται προτεραιότητα, και στις οποίες υπάρχει επιτακτική ανάγκη·  ότι η έγκριση του προγράμματος πραγματοποιείται με την επιφύλαξη της πολιτικής που ακολουθεί η Κοινότητα μετά τη λήξη του κανονισμού (ΕΟΚ) αριθ. 355/77 στον τομέα μεταποιήσεως και εμπορίας των γεωργικών προϊόντων·  ότι το πρόγραμμα περιλαμβάνει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, και τα οποία καταδεικνύουν ότι είναι δυνατόν να επιτευχθούν οι στόχοι που αναφέρονται στο άρθρο 1 του εν λόγω κανονισμού, στον σχετικό τομέα·  ότι η προθεσμία που καθορίζεται για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ειδικό πρόγραμμα εκσυγχρονισμού της αγοράς ζώων στη Γαλλία που ανακοίνωσε η γαλλική κυβέρνηση στις 29 Απριλίου 1982, και συμπληρώθηκε στις 19 και 29 Ιουλίου 1982 σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 17 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.